ಹರಿಹರ ಕ್ಷೇತ್ರದಲ್ಲಿ 15 ಸಾವಿರ ಮತದಾರರ ಹೆಸರು ನಾಪತ್ತೆ-ಕಾಂಗ್ರೆಸ್ ಶಾಸಕ ಎಸ್.ರಾಮಪ್ಪ ಆರೋಪ. ದಾವಣಗೆರೆ,ಡಿಸೆಂಬರ್,1,2022(..):ಹರಿಹರ ವಿಧಾನಸಭಾ ಕ್ಷೇತ್ರದಲ್ಲಿ 15 ಸಾವಿರ ಮತದಾರರ ಹೆಸರು ನಾಪತ್ತೆಯಾಗಿದೆ ಎಂದು ಕಾಂಗ್ರೆಸ್ ಶಾಸಕ ಎಸ್.ರಾಮಪ್ಪ ಆರೋಪ ಮಾಡಿದ್ದಾರೆ. ಈ ಕುರಿತು ಇಂದು ಮಾತನಾಡಿದ ಶಾಸಕ ಎಸ್.ರಾಮಪ್ಪ, ಹರಿಹರ ಕ್ಷೇತ್ರದಲ್ಲಿ 2.9 ಲಕ್ಷ ಮತದಾರರಿದ್ದಾರೆ. ಈಗ ಮತದಾರರ ಸಂಖ್ಯೆ 1.90ಕ್ಕೆ ಇಳಿದಿದೆ. ಮತದಾರರ ವರ್ಗಾವಣೆ ಮತ್ತು ಸಾವು ಸೇರಿ 5 ರಿಂದ 6 ಸಾವಿರ ಆಗಬಹುದು. ಆದರೆ ಇದ್ದಕ್ಕಿದಂತೆ 15 ಸಾವಿರ ಮತದಾರರ ಹೆಸರು ನಾಪತ್ತೆಯಾಗಿದ್ದು ಸಾಕಷ್ಟು ಅನುಮಾನ ಮೂಡಿಸುತ್ತಿದೆ ಎಂದಿದ್ದಾರೆ. ಡಿಸೆಂಬರ್ 8 ರಂದು ಮತದಾರರ ಪಟ್ಟಿ ಪರಿಷ್ಕರಣೆಗೆ ಕೊನೆ ದಿನವಾಗಿದೆ. ಮತದಾರರ ಹೆಸರು ನಾಪತ್ತೆ ಆಗಿದ್ದ ಬಗ್ಗೆ ಪರಿಶೀಲನೆ ಮಾಡುತ್ತೇವೆ ಎಂದು ಹರಿಹರ ಕ್ಷೇತ್ರದ ಕಾಂಗ್ರೆಸ್ ಶಾಸಕ ಎಸ್.ರಾಮಪ್ಪ ತಿಳಿಸಿದರು. : – 15,000 – – - -.